ભારતીય કિસાન સંઘ-પોરબંદર જિલ્લા પ્રમુખ પ્રતાપભાઈ કેશવાલાએ રાજ્યના ઉર્જામંત્રીને પત્ર પાઠવીને જણાવ્યું છે કે પોરબંદર જિલ્લામાં અનિયમિત અને અપૂરતા વરસાદને કારણે ખેડૂતોને પોતાની મહામૂલી મોસમ બચાવવા માટે અત્યારે 8 કલાક વિજપુરવઠો આપવામાં આવે છે. તેને બદલે વધારો કરીને દરરોજ 15 કલાક વિજળી આપવા માંગણી કરી છે. અને જણાવવામાં આવ્યું છે કે અત્યારે ફૂવારા પદ્ધતિ, ટપક પદ્ધતિ અને બોર-કૂવામાંથી સબમર્સીબલ મૂકીને વરસાદના અભાવે પાણી ખેંચવું પડે છે તેથી વિજળીની 15 કલાક ખાસ જરૂરીયાત છે.